ພິທີສົ່ງສະການ ມື້ລາງຜູ້ນຳ ເກົາຫຼີເໜືອ ທ່ານກິມຈົງອີລ ທີ່ກຸງພຽງຢ້າງ (ເບິ່ງວີດີໂອ)
ພິທີສົ່ງສະການ ທ່ານກິມຈົງອີລ ຜູ້ນໍາເກົາຫລີເໜືອ ກໍາລັງດໍາເນີນໄປ ທ່າມກາງຫິມະຕົກ ທີ່ກຸງພຽງຢ້າງ.
ພິທີສົ່ງສະການອະດີດຜູ້ນໍາເກົາຫລີເໜືອ ທ່ານກິມຈົງອີລ ໄດ້ເລີ້ມຂຶ້ນແລ້ວທີ່ກຸງພຽງ ຢ້າງບ່ອນທີ່ປະຊາຊົນຫລາຍສິບພັນຄົນໄປເຕົ້າໂຮມກັນເພື່ອເຂົ້າຮ່ວມໃນພິທີຂະໜາດ ໃຫຍ່ ເປັນເວລາ 2 ມື້ເພື່ອເສີມສ້າງມູນມໍລະດົກຂອງທ່ານໃຫ້ເຂັ້ມແຂງແລະໂອນອໍາ ນາດໃຫ້ລູກຊາຍຫລ້າຂອງທ່ານ ຄືທ່ານກິມຈົງອູນນັ້ນ ພາຍໃຕ້ທ້ອງຟ້າທີ່ມືດມົນເຕັມໄປດ້ວຍຫິມະ ຂະນະທີ່ຂະບວນແຫ່ສົ່ງສະການໄດ້ເລີ້ມ ຂຶ້ນໃນເຊົ້າວັນພຸດມື້ນີ້ ລົດ limousine ສີດໍາທີ່ແຊມຂ້າງດ້ວຍຮູບພາບອັນໃຫຍ່ ຫລວງຂອງມື້ລາງຜູ້ນໍາໄດ້ນໍາໜ້າຂະບວນແຫ່ແລ່ນຜ່ານຖະໜົນຫົນທາງທີ່ປົກຄຸມ ດ້ວຍຫິມະໃນກຸງພຽງຢ້າງ ຕິດຕາມມາດ້ວຍລົດ limousine ອີກຄັນນຶ່ງທີ່ບັນຈຸຫີບ ສົບຂອງທ່ານກິມຈົງອີລທີ່ປົກຄຸມດ້ວຍທຸງຊາດຢອງຢູ່ເທິງຕຽງທີ່ປະດັບດ້ວຍດອກ ໄມ້ສີຂາວ ພວກໄວ້ອາໄລອາວອນທີ່ຮ້ອງໃຫ້ແລະນໍ້າຕາຫລັ່ງໄຫລພາກັນຢືນລຽນ ແຖວຢູ່ຕາມຖະໜົນຫົນທາງສາຍຕ່າງໆ ຊຶ່ງບາງຄົນພາກັນພະຍາຍາມຫຍັບເຂົ້າ ໃກ້ຂະບວນແຫ່ເວລາຂະບວນແຫ່ກາຍໄປ ແຕ່ພວກເຈົ້າໜ້າທີ່ຮັກສາຄວາມປອດໄພ ໄດ້ບັງຄັບໃຫ້ເຂົາເຈົ້າຖອຍຄືນ ພວກຮູບພາບທີ່ອອກອາກາດໃນໂທລະພາບແຫ່ງລັດເກົາຫລີເໜືອສະແດງໃຫ້ເຫັນ ຮູບພາບຂອງທ່ານກິມຈົງອູນ ຍ່າງຄຽງຂ້າງລົດແກ່ສົບຂອງບິດາຂອງທ່ານເວລາມີ ການຍົກຍ້າຍຫີບສົບອອກຈາກຈັດຕຸລັດKumsusan Memorial Palace ທີ່ໃຫຍ່ ຫລວງນັ້ນ ທ່ານກິມຈົງອູນ ທີ່ໃສ່ຊຸດເສື້ອຄຸມກັນໜາວສີດໍາ ຄ່ອຍໆຍ່າງກົ້ມຫົວລົງ ກັບຫິມະ ແລະຍົກແຂນເບື້ອງຂວາຂຶ້ນຄໍານັບ ພວກທະຫານທີ່ເຕັມໄປໃນຈັດຕຸລັດໃນຂະນະທີ່ເຈົ້າໜ້າທີ່ອາລັກຂາຄົນນຶ່ງຍ່າງໄປ ແລະໜ່ວຍດຸລິຍາງທະຫານຫລິ້ນດົນຕີຢ່າງງຽບສະຫງົບນັ້ນ ບັນດານັກວິເຄາະຄາດວ່າ ພິທີດັ່ງກ່າວນີ້ຈະດໍາເນີນໄປຄ້າຍໆຄືກັນພິທີ ສົ່ງສະການ ມື້ລາງບິດາຂອງທ່ານກິມຈົງອິລ ຄືມື້ລາງປະທານກິມອິນຊູງ ຊຶ່ງເປັນຜູ້ກໍ່ຕັ້ງປະເທດ ເກົາຫລີເໜືອ ໃນປີ 1994 ນັ້ນ ຊຶ່ງໄດ້ສະແດງໃຫ້ເຫັນຈຸດເດັ່ນຕ່າງໆໃນລະຫວ່າງ ການຄອງອໍານາດຂອງທ່ານແລະຄວາມຈົງຮັກພັກດີທີ່ເຂັ້ມແຂງຂອງຜູ້ສືບທອດອໍາ ນາດຂອງທ່ານນັ້ນ ນັບແຕ່ທ່ານກິມຈົງອິລ ໄດ້ເຖິງແກ່ມໍລະນະກໍາໄປຍ້ອນໂຣກຫົວໃຈວາຍໃນວັນທີ 17 ທັນວາເດືອນນີ້ ໂທລະພາບແຫ່ງລັດເກົາຫລີເໜືອໄດ້ສະແດງຮູບພາບຂອງຄວາມ ເສົ້າໂສກຫງ່ວມເຫງົາຂອງປະຊາຊົນຊໍ້າແລ້ວຊໍ້າອີກໄປຍັງທົ່ວປະເທດເກົາຫຼີເໜືອ ພວກລັດຖະບານປະເທດຕ່າງໆພາກັນສິ້ງຊອມເບິ່ງເຫດການຕ່າງໆໃນກຸງພຽງ ຢ້າງຢ່າງໃກ້ຊິດ ຍ້ອນຄວາມເປັນຫ່ວງກ່ຽວກັບການຂຶ້ນຄອງອໍານາດຂອງທ່ານ ກິມຈົງອູນໃນປະເທດທີ່ພວມດໍາເນີນໂຄງການນີວເຄລຍ ມີກອງທັບທີ່ຍິ່ງໃຫຍ່ ແລະມີຄວາມກຽດຊັງຢ່າງເລິກເຊິ່ງຕໍ່ບັນດາປະເທດເພື່ອນບ້ານ ສື່ມວນຊົນທາງການໄດ້ປະກາດໃຫ້ຮູ້ຢ່າງໄວວາວ່າ ທ່ານກິມຈົງອູນເປັນຜູ້ສືບທອດ ອໍານາດຢ່າງຍິ່ງໃຫຍ່ ເປັນຜູ້ບັນຊາການທະຫານສູງສຸດ ແລະຫົວໜ້າພັກແຮງງານ ທີ່ກໍາລັງປົກຄອງປະເທດໃນປັດຈຸບັນ